સાયલામાં ડમ્પર ચલાવતા ભવાનભાઇ વાઘાભાઇ સભાડ ઘરે રાત્રીના સમયે પરિવાર સાથે હતા. આ દરમિયાન કચરો નાંખવા બાબતે થયેલા ઝધડાનું મનદુખ રાખીને અમુક શખ્સો લાકડી, પાવડા, ધારીયા સહિતના હથીયારો સાથે ભવાનભાઇના ઘરમાં ઘુસી આવ્યા હતા. અને ભવાનભાઇના પરીવાર પર હુમલો કરતા વનાભાઇ હીરાભાઇ સભાડ, બાલાભાઇ વહાભાઇ સભાડ, સોનાબેન ગેલાભાઇ, કાશીબેન ગભુભાઇ સભાડને ગંભીર ઇજા થઇ હતી. તેમજ ધમકી આપી તમામ શખ્સો નાસી છૂટ્યા હતા. આ બાબતે ગેલાભાઇ વહાભાઇએ પોલીસને જાણ કરતા પોલીસ કાફલો ઘટના સ્થળે દોડી આવ્યો હતો.